# Máder Rezső; Raoul

(Pozsony, 1856. jún. 25.–Bp., 1940. okt. 16.): karmester, zeneszerző, színházigazgató. Bécsben a konzervatórium hallgatója, majd 1882–1895 között tanára. Az Operaház korrepetitora, 1895-től karmestere, 1901-től helyettes, 1902-től kinevezett ig.-ja, az első, aki intendáns nélkül irányította a színházat. Jó érzékkel választott műsora és szereplőgárdája az Operaházat a főváros leglátogatottabb színházává avatták. 1907–08-ban a Népszínház-Vígopera ig.-ja, repertoárját operaelőadásokkal és új népszínművekkel bővítette. Felfrissítette a társ.-ot, megnyitotta a Népszínház-Vígopera színiiskoláját. 1917–19-ben a bécsi Volksoper ig.-ja volt. 1921–1925 között ismét az Operaház ig.-ja. Az intézmény örökös tagja. F.M. A piros cipő (1897); She (1898); Kadétkisasszony (1900); Szerelmi kaland (1902); A nagymama (1908); Mályvácska királykisasszony (1921).