# Szennyai Mária

(Cserszegtomaj, 1950. márc. 8.– ): színésznő. 1972-ben kezdte pályáját a szolnoki Szigligeti Színházban. 1978-ban a kecskeméti Katona József Színházhoz szerződött. 1982–1988 között a debreceni Csokonai, majd 1990-től 1991-ig a Népszínház, ill. a Budapesti Kamaraszínház tagja volt. Kisebb szerepeket alakított élénk, de mértéktartó játékstílussal. F.Sz. Sauvarelné (Feydeau: Osztrigás Mici); Chrysothemis (Bornemisza P.: Magyar Elektra); Miss Forsythe (Miller: Az ügynök halála); Bukszi Milia (Békés J.: Kardhercegnő).