# Czigány Judit; Wiener Judit Mária

(Bp., 1930. máj. 21.– ): színésznő, előadóművésznő. A SzAk elvégzése után 1952–54-ben az Ifjúsági Színház, 1954-től 1957-ig pedig a szolnoki Szigligeti Színház tagja volt. Egy évadot az Állami Déryné Színházban, kettőt a Petőfi Színházban töltött. 1962–1967 között a Bartók Gyermekszínházban játszott. 1967-től a Pannónia Filmstúdió, majd a Magyar Szinkron- és Video Vállalat művésznője. Kiváló versmondó képességét irodalmi műsorokban kamatoztatja. Több tvj.-ban szerepelt. F.Sz. Tímea (Jókai M.: Az aranyember); Stázi (Kálmán I.: A csárdáskirálynő); Rosina (Beaumarchais: A szevillai borbély); Lucy (Brecht–Weill: Koldusopera).