# Pilinszky Zsigmond

(Bp., 1883. máj. 5.–Bp., 1957. dec. 9.): énekes (tenor). Fiatalon harangöntő volt, majd a Népopera iskolájában énektanulmányokat folytatott. 1912–13-ban Miskolcon, Palágyi Lajos társ.-ában szerepelt, majd az Operaházhoz szerződött, amelynek 1928-ig magánénekese volt. 1928-ban a berlini Städtische Oper tagja lett, 1930-ban és 1931-ben a Bayreuth-i Ünnepi Játékokon Tannhäuser (Wagner) szerepét énekelte. 1930–1934 között az Operaház állandó vendége, 1938-tól 1944-ig tagja, 1944-ben pedig énekmestere lett. 1945-től tíz éven át külföldön élt, majd 1955-ben visszatért Bp.-re. F.Sz. Lohengrin (Wagner); Tannhäuser (Wagner); Pinkerton (Puccini: Pillangókisasszony); Sámson (Saint-Saëns: Sámson és Delila); Bánk bán (Erkel F.).