# Kertész László

(Bp., 1915. aug. 27.– ): rendező, zeneigazgató. A Zak hegedű tanszakán végzett, majd 1946–47-ben a SzAk rend.-továbbképzésen vett részt. 1948-ban a Mesebarlangban kezdte a pályát; 1952-től az Állami Bábszínház rend.-je lett. 1956-ban az Állami Déryné Színházhoz szerződött, ahol 1977-ig töltötte be a főrend.-i tisztet. 1971-től a társ. belül operatagozatot alakított. Néhány klasszikus operett után Donizetti: Szerelmi bájital c. vígoperájával indította el a tájoló operarészleget, jóminőségű sikeres produkciókkal. 1978–1988 között a Népszínház operatárs.-ának zeneig.-ja volt. 1988 óta nyugdíjban van. Jászai Mari-díjas (1962) és érdemes művész (1970). F.R. Katona J.: Bánk bán; Szophoklész: Antigoné; Csehov: Sirály; Sh.: Hamlet; Ránki Gy.: Pomádé király új ruhája; Smetana: Az eladott menyasszony; Rossini: A szevillai borbély; Mozart: A színigazgató; ifj. J. Strauss: A cigánybáró.