# Barlay Gusztáv

(Kalocsa, 1922. júl. 4.– ): rendező, rádiórendező. 1940–44-ben a Pázmány Péter Tudományegyetem joghallgatója. 1949-ben színészdiplomát szerzett a SzAk-n. 1949–1951 között a Nemzeti Színház színésze, 1951–54-ben a Madách Színház tagja, ahol már rendezett is. Egy-egy évadot töltött a Jókai, ill. Petőfi Színházban és A Magyar Néphadsereg Színházában. 1956-tól a Magyar Rádió rend.-je, 1960–1977 között főrend. 1977–83-ban a József Attila Színházban dolgozott. 1983-ban egy évadra a Nemzeti Színházhoz szerződött. Munkáit szakmai biztonság, érzelemgazdagság jellemzi. Jászai Mari-díjas (1962, 1969), érdemes művész (1975). F.R. O’Neill: Anne Christie; Mesterházi L.: Pesti emberek; Sánta F.: Éjszaka; Grochowiak: Őrült Gréta; Bereményi G.: Halmi, vagy a tékozló fiú.