# Lángné Csepreghy Anna

(Nagyvárad, 1801–Szatmár, 1862. febr. 25.): színésznő. Bihar vármegye szolgabírájának lánya, aki árván, örökségéből kiforgatva lépett a pályára. 1819–21-ben Kilényi Dávid operát is játszó egy.-ének tagja. 1821-től Láng Lajos színész felesége. Előbb férje, majd 1852-től fia, Láng Boldizsár társ.-aiban játszott. Számos városban lépett fel, legnagyobb sikereit Debrecenben és Miskolcon aratta. Már fiatal korában idősebb szerepeket játszott, igen népszerű komika volt. F.Sz. Goneril (Sh.: Lear király); Ranunkulus (Töpfer: Leánykérés szabály szerint); Vasorrú bába (Telepi Gy.: Borsszem Jankó); Tóti Dorka (Gaál J.: A peleskei nótárius).