# Új Színház

(1920): Budapesten az Aréna (ma Dózsa György) út 31. sz. alatt, a Budapesti Színház épületében játszó társ. A vállalkozás pénzügyi támogatója és ig.-ja Krecsméry Zsigmond, műv.-i vez.-je Somlár Zsigmond volt. A társ. – amelynek tagjai többek között Imre Sándor, Dániel Béla, Gárdos Kornélia, Faragó Sándor, Toronyi L. Imre, Vaszary János, Péchy Blanka, Halmi Margit voltak – 1920. okt. 13-án Hauptmann Téli ballada c. művének előadásával mutatkozott be. Második produkciójuk, amely után a vállalkozás feloszlott, 1920. okt. 28-án az országos Rákosi Jenő-ünnep alkalmából előadott A szerelem iskolája volt. – Ir. A legújabb pesti színház (Színházi Élet, 1920, 42. sz.).