# Intim Színház

(1907–1908): 1907. okt. 12-én Vágó Géza színész-író vezetésével nyílt meg a Sándor tér 4. sz. alatti Gutenberg-palotában. Célja, hogy a délután ráérő közönségnek olcsó pénzért tisztességes és tanulságos szórakoztatást szerezzen. Csak délután tartottak előadásokat, hétvégeken pedig irodalmi esteket. Titkára Peterdi Andor, rend.-je Moly Tamás és Gabányi László, karmestere Barna Izsó. 1908 őszétől Dayka Balázs a vez.-je. Az év végén helyén az Omnia Mozi létesült.