# Bódy József

(Zagyvapálfalva, 1922. márc. 2.– ): énekes (basszus). Tanulmányait a Zak-n végezte. 1943-tól az Operaház tagja, majd magánénekese. 1952-ben Sparafucile (Verdi: Rigoletto) szerepében debütált. Elsősorban a basso cantante szerepkörben nyújtott kiemelkedő alakításokat. 1966–1968 között a berni, a genfi és a zürichi operaházakban énekelt. Liszt-díjas (1965). F.Sz. Sarastro (Mozart: A varázsfuvola); Doszifej (Muszorgszkij: Hovanscsina); II. Fülöp (Verdi: Don Carlos).