# Faragó Edit

(Temerin, 1963. nov. 14.– ): színésznő. Pataki László osztályában végzett az újvidéki Művészeti Akadémián 1986-ban. Szabadkára szerződött, 1987 óta az Újvidéki Színház tagja. Fiatal lányszerepeket, karakterszerepeket alakít sikeresen. F.Sz. Ophélia (Sh.: Hamlet); Az asszony (Schwajda Gy.: Himnusz); Tonka (Kušan: Galócza); Mari (Molnár F.: Liliom); Marie (Büchner: Woyzeck); Ágnes (Molière: Nők iskolája); Yvette Pottier (Brecht: Kurázsi mama); Pattanó Rozi (Tersánszky J. J.: Kakuk Marci).