# Abody Béla

(Bp., 1931. jún. 14.–Bp., 1990. aug. 17.): író, kritikus, műfordító, színházigazgató. 1953-ban szerzett diplomát az Eötvös Loránd Tudományegyetem bölcsészettudományi karán. 1956–57-ben a Magvető Könyvkiadó irodalmi vezetője volt. Később az Élet és Irodalom munkatársa, és az Új Írás szerkesztője. 1971–75-ben a Vidám Színpad ig.-ja. 1989-ben Négy Évszak c. lapot indított. Sokoldalúságával, finom öniróniájával a m. kulturális élet jellegzetes alakja volt. 1973-ban József Attila-díjat kapott. F.M. Az opera fellegvárai (1963); Nyomozás (1970); Emlékezetem pályája (1981); Arcok, képek, önarcképek (1985).