# ciklus

(görög): egy szerző életművét, azonos színjátéktípushoz tartozó v. tematikailag összekapcsolható színpadi műveket, ill. meghatározott közönségréteg(ek) igényeit kielégítő produkciókat bemutató, tudatosan tervezett előadássorozat. Pl. Paulay Ede régi m. drámaciklusai (1881–1883), Ditrói Mór 1902-es, százestés m. drámaciklusa a Vígszínházban; az 1920-as vígszínházi Csehov-ciklus; Wagner-ciklus az Operaházban az 1930-as években, és Hevesi Sándor Sh.-ciklusa (1923).