# Miklósy Ilona

(Bp., 1873. jan. 21.–Bp., 1958. febr. 27.): színésznő, írónő. 1885-ben apja, Miklósy Gyula társ.-ában kezdte pályáját. 1891–92-ben Brassóban, 1892–93-ban Kömley Gyula együttesében, 1893–94-ben Kassán, 1894–95-ben Nagyszombaton, 1895–96-ban Sátoraljaújhelyen, 1896–1898 között Miskolcon, 1898-tól 1900-ig Kolozsvárott, 1900 nyarán ismét Miskolcon játszott. 1902–1904 között Szalkay lajos, 1904-től 1914-ig fivére, Miklósy Gábor társ.-ában játszott. 1914–24 között a Kis Pajtás c. gyermeklapot szerkesztette. Hősnő és naivaszerepeket formált meg. Több regényének témáját is a színészek életéből merítette. F.Sz. Gauthier Margit (ifj. Dumas: A kaméliás hölgy); Stuart Mária (Schiller); Cyprienne (Sardou–Najac: Váljunk el!). Könyvei: Utolsó felvonás. Színészek és komédiások (1912); Johanka, egy színészgyerek élete (1914); Színész és leánya (1923).