# Hernyák György

(Csantavér, 1952. ápr. 7.– ): rendező. A zenepedagógiai főiskola elvégzése után az újvidéki Művészeti Akadémia rendezőszakán, Boró Drasković osztályában kapott diplomát. Állandó szerződése az Újvidéki Rádióhoz kötötte. Rendezett az Újvidéki Színházban, a Tanyaszínházban és a H-csoport nevű alkalmi társ.-ban, az utóbbi kettőnek alapító tagja is. A Kádár Kata, Ludas Matyi c. művek előadásához zenét is komponált. F.R. Illyés Gy.: Tűvétevők; Weöres S.: Holdbéli csónakos; Stulli: Nagyszájú Kata; Sh.: Falstaff; Witkiewicz: Egy kis udvarházban; Svarc: A sárkány; Majtényi M.: A harmadik ablak; Tóth E.: A falu rossza; Zalán T.: Azután megdöglünk.