# Bi-Bá-Bó

1984-ben alakult pécsi bábegyüttes. Az önellátó 6–10 fős együttesnek a pécsi Apáczai Nevelési Központ nyújt otthont. Évente 40–50 előadást tartottak, elsősorban gyermekeknek. 1989-ben és 1992-ben részt vettek a pécsi Felnőtt Bábfesztiválon. 1990-ben szerepeltek a Bunte Bühne Fesztiválon. 1992-ben második helyezést értek el az I. Kárpát-medencei Bábfesztiválon. Az egy. műv.-i vez.-je és rend.-je – díszlet- és bábtervezője – Komor László. Műsorukon szerepelnek vásári bábjátékok, mesefeldolgozások, zenés paródiák, politizáló műsorok.