# Szakáll Antal

(Debrecen, 1840–Bp., 1895. nov. 7.): színész. 1863-ban Reszler István győr-soproni társ.-ánál tűnt fel először. 1885. aug. 1-jén m. v. fellépett a Nemzeti Színházban, Tartuffe (Molière) szerepében. A kritikusok mint „jobb vidéki erő”-t emlegették, rutinját, ügyes jellemzését emelték ki (Pesti Hírlap, 1885. 179. sz.). 1885-től önálló műsorával járta az országot. F.Sz. gr. Csák (Czakó: Végrendelet); Artus (Halm: Griseldis); II. József (Lukácsy: A zsidó apáca és József császár).

M.A. 1863–65: Reszler István; 1865–66: Szabó József, Philippovits István; 1869–70: Latabár Endre, Follinus János; 1872: Miklósy; 1874: Hubay Husztáv, Sztupa Andor; 1875–76: Némethyné; 1876: Vezéri Ödön; 1876–77: Csóka Sándor; 1877–78: Gerőfi Jakab; 1878: Kuthy, Nyéki Jnos; 1879: Márton Béla, Hegyi Gyula, Völgyi György; 1880–81: Erdélyi Marietta; 1883–84: Bánfalvi Béla.