# Somody Kálmán

(Bp., 1901. nov. 5.–Bp., 1964. jan. 25.): színész. A SzAk-t 1923-ban végezte el. 1923–24-ben Egerben és a Várszínházban, 1924–25-ben Miskolcon, 1925–26-ban a Thália színtárs.-ban játszott. 1927. jan.-tól 1934-ig a Nemzeti Színház tagja volt. Nyugdíjba vonult, de 1951-től 1962-ig ismét a Nemzetiben lépett fel: kisebb szerepekben játszott, s a némaszereplők vezetője volt. Jellemszerepeket formált meg. 1932-ben Farkas–Ratkó-díjat kapott. F.Sz. Lysander (Sh.: Szentivánéji álom); György (Besier: Ahol tilos a szerelem); Mario (Marivaux: A szerelem és a halál játéka).