# Szeghő Endre; Szegheő

(Heves, 1877. márc. 18.–Bp., 1933. nov. 24.): színész. 1899-ben kezdte pályáját. 1900–01-ben Kassán volt gyakorló színész. 1901–1905 között Kolozsvárott, 1905–07-ben Kassán, 1907-től 1914-ig Temesvárott, 1914–1919 között Szegeden játszott. 1919-től 1925-ig a Belvárosi, 1925–26-ban a Belvárosi és Renaissance, 1926–27-ben az Andrássy úti Színház tagja volt. 1927–28-ban az Új, 1928-tól 1933-ig a Vígszínházban játszott. 1923-ban az Imperiál Kabaréban is fellépett. Jellem- és epizódszerepeket formált meg. F.Sz. Tiborc (Katona J.: Bánk bán); Reb Szender (An-Ski: Dybuk); Ledowsky (Baum: A nagy hotel).