# Rohonyi Anikó

(Bp., 1944. nov. 16.– ): énekesnő (szoprán). Tanulmányait 1972-ben fejezte be Kutrucz Éva növendékeként a Zak-n, és ekkor szerződött az Operaházba, ahol Erkel Ferenc Hunyadi László c. operájának Szilágyi Erzsébet szerepében debütált. 1990-ben Liszt Ferenc-díjat kapott. F.Sz. Tosca, Turandot (Puccini); Aida (Verdi); Elza (Wagner: Lohengrin); Vénusz (Wagner: Tannhäuser); Clara (Gershwin: Porgy és Bess).