# Makláry László

(Kecskemét, 1950. jún. 28.– ): karmester. Tanulmányait 1969–72-ig a Zak Zeneiskolai Tanárképző Intézetének szegedi tagozatán ütőhangszeresként végezte Avar József tanítványaként. Karmesteri tanulmányokat magánúton, Vaszy Viktornál folytatott. 1972–1975 között a szegedi Nemzeti Színháznál karigazgató és karmester. 1975–77-ben a Budapesti Gyermekszínház, majd 1977–81-ben a Madách Színház karmestere és zenei vezetője. 1981 óta a Fővárosi Operettszínház karmestere, 1983-tól zeneig.-ja. Számos európai országban vendégszerepelt. Hungaroton-felvételek közreműködője.