# Bródy Tamás

(Kolozsvár, 1913. jan. 24.–Bp., 1990. jún. 10.): karmester, zeneszerző. A Zak-n 1929–1933 között Kodály Zoltánnál tanult zeneszerzést. Karmesteri pályafutását 1935-ben kezdte a Budapesti Szimfonikus Zenekar vendégkarmestereként. A II. világháború kitöréséig Bécsben, Bernben és Luzernben rendszeresen fellépett karmesterként. 1957–59-ben a Magyar Rádió Szimfonikus Zenekarának karmestereként is működött. 1947-től 1973-ig, nyugdíjazásáig a Fővárosi Operettszínház karmestere volt. 1963-ban Liszt Ferenc-díjjal tüntették ki. Zeneszerzőként elsősorban filmzenét (Könnyű múzsa, Civil a pályán), rádió-operettet (Kulcs a lábtörlő alatt, Nílus-parti randevú) és színpadi zenét írt (A VIII. osztály, Palotaszálló, Balkezes bajnok, Elfelejtett keringő).