# Szakáts Zoltán; Szakács

(Nagyszeben, 1901. márc. 10.–Bp., 1947. dec. 8.): színész. 1920-ban Nagyszebenben Bauer Leo német társ.-ában játszott rövid ideig. Ezután Bp.-en a Közgazdaságtudományi Egyetem mellett Rákosi Szidi színiiskoláját látogatta. 1924-ben Szegeden kezdte pályáját. 1924–1928 között a Király Színház, 1928–29-ben a szegedi társ., 1929-től a Felvidéki Magyar Színtárs. tagja volt. 1932–33-ban Kassán, 1933–34-ben a Víg-, 1934–35-ben a Kamara, 1935–1937 között a Magyar Színházban, 1937–1941 között a Magyar és az Andrássy, 1941-től 1944-ig a Madách Színházban szerepelt. 1945-től 1947-ig a Művész Színházban működött. Bonvivánként kezdte pályáját, majd jellemszerepeket kapott. F.Sz. Mátyás király (Heltai J.: A néma levente); Polonius (Sh.: Hamlet); Priamos (Giraudoux: Trójában nem lesz háború).