# Halmi Jenő, ifj.

(Belényes, 1905. nov. 18.–?): színész, színházigazgató. Iskoláit Kolozsvárott és Szarajevóban végezte. 16 évesen bevonult katonának. 1925-ben apja társ.-ánál lett szerelmes színész. Később egy-egy évet töltött Fehér Vilmos, Miklósy Imre, Tarr Béla, a Fővárosi Operettszínház, a Városi Színház és Szalay Károly társ.-ánál. 1932-ben színházig. lett a Dunántúl nagyobb városaiban, majd 1935–37-ben az Abádszalók–Füzesgyarmat–Tokaj, végül 1937–38-ban a Bicske–Kapuvár–Jánosháza színikerületben. F.Sz. Ottó (Katona J.: Bánk bán); Laertes (Sh.: Hamlet).