# Mátrai Betegh Béla

(Bp., 1914. ápr. 3.–Bp., 1981. máj. 15.): újságíró, dramaturg, színikritikus. Édesanyja Mátray Erzsi, édesapja Fenyő Aladár. Anyai nagyapja – Mátray Betegh Béla – akinek nevét is felvette, Kolozsvárott, majd a Nemzeti Színházban volt színész és rend. Jogi tanulmányainak befejezése után 1932-től a Nyolc Órai Újságnál dolgozott. 1938-tól a Magyar Színház, 1941–1957 között a Vígszínház dramaturgja volt. 1955–59-ben A Magyar Néphadsereg Színháza, a Bartók Terem, majd a József Attila Színház dramaturgjaként és rend.-jeként működött. 1959-től a Magyar Nemzet munkatársa, 1963–1981 között a lap kulturális rovatvezetője volt, ahol számtalan színikritikát publikált. Könyve: Évadról évadra (kritikák, 1984).