# Aranyossy Gyula; Aranyosi

(Gyula, 1845. febr. 28.–Újpest, 1906. nov. 21.): színész, rendező, színigazgató. 1864-ben Kétszery József társ.-ánál kezdte a pályát. Több ízben kísérletezett igazgatással: 1894–1899 között kisvárosokat látogatott. Jellemkomikus és bonviván szerepeket játszott. Minden szerepkörben otthonos volt, egyéni humorral kedves figurákat teremtett a színpadon. F.Sz. Veréb Jankó (Lukácsy S.: Vereshajú); Lőrinc (Szigligeti E.: A tolonc); Gáspár apó (Planquette: Corneville-i harangok).

M.A. 1866: Sátoraljaújhely, Győr; 1868: Baja; 1869–71: Baja, Eger, Nagyvárad; 1871: Miskolc; 1872: Szeged; 1873: Kecskemét; 1874: Dés; 1876: Máramaros; 1877: Debrecen; 1878: Szatmár; 1880: Szabadka; 1881: Marosvásárhely; 1882: Tóth Béla; 1883: Lőcse; 1884: Báródi Károly; 1885: Újvidék; 1889: Tata; 1891: Gödöllő; 1892: Szigetvár; 1893: Magyaróvár. Igazgatóként: 1874–76: Kecskemét; 1878: Csongrád; 1886: Fehértemplom; 1894: Esztergom; 1895: Szilágysomlyó; 1896: Beled; 1897: Solt; 1898: Hajdúszoboszló.