# Magoss József

(?–?): színész. Pesten, orvostanhallgatóként lépett a pályára. Több vándortárs. tagja volt, a legtöbb időt azonban Kilényi Dávid és Feleki Miklós egy.-énél töltötte. 1848-ban az újonnan épült szatmári színházban lépett fel. Későbbi adataink nincsenek róla. Kezdetben hősszerelmeseket alakított, később az apaszerepekre tért át. Tollforgató színész volt, több színházi zsebkönyvet adott ki és szerkesztett. F.Sz. Nikétász (Kisfaludy K: Ilka); Hurbos Firi (Kotzebue: Nagy zűrzavar); Bányai (Holberg: A politikus csizmadia); Király (Sh.–Schröder: Hamlet); Cserny György (Balog I.).