# Bárczy Kató

(Abbázia, 1921. jan. 21.–Bp., 1989. jún. 20.): színésznő. 1935-ben nevelőapja, Radó László társ.-ában kezdte pályáját. 1938-ban a 300 ezer pengő az utcán c. filmben tűnt fel. 1939-ben férjhez ment, s egy időre visszavonult. 1941-ben ismét a felvevőgép elé állt. 1941–42-ben a Royal Revü Varietében, 1943-ban a Márkus Park Színházban szerepelt. 1945-ben a Pódium Kabaréban és a Royal Revü Varietében, 1946–1948 között a Művész és a Medgyaszay, 1948-ban a Víg, 1949-ben a Modern Színházban, a Vidám Színpadon és a Royal Revü Varietében szerepelt. 1949–50-ben a Miskolci Nemzeti, 1950-től 1956-ig a Madách Színház tagja volt. 1956–1975 között férjével, Szabó Sándorral az USA-ban élt. 1957-ben részt vett New Yorkban a Petőfi Színpad előadásain. Kivételes szépségével és bájával naivaszerepeket játszott. Mint előadóművésznő is sikeres volt. F.Sz. Béline (Molière: A képzelt beteg); Jacinta (Lope de Vega: A hős falu); Adriana (Sh.: Tévedések vígjátéka); Helén (Bókay J.: Feleség).

BÁRCZY KATÓ