# kar

a színházi előadás csoportos ének- és táncprodukcióinak személyzete. Az énekkar zenés színházak és zenés színjátéktípusok előadásainak szereplője, szakképzett énekesekből (kardalnokok, kardalosok, kóristák) áll. Külön karpróbákon készül az előadásra a karmester, a karigazgató és a korrepetitor vezetésével, és az összpróbákon csatlakozik a színpadi egy.-hez. A tánckar ugyancsak a zenés előadások létrehozásában működik közre. A táncosok klasszikus, modern és népi táncokra képzett művészek, vezetőjük a balett- v. a táncmester. A színházi karszemélyzet mozgását és játékát a játékmester v. a segédrend. tanítja be.