# Kőszegi Gyula

(Bp., 1923. szept. 24.– ): színész. A SzAk elvégzése után 1947-ben Debrecenben kezdte a pályát, 1948-ban játszott a Kis Színházban 1949-ben Szegeden, 1952-ben Kecskeméten és A Magyar Néphadsereg Színházában volt tag. 1955-ben a József Attila Színházban, 1956-ban a Pécsi Nemzeti, 1957-ben a Miskolci Nemzeti, 1959-ben a Madách Színházban játszott. 1960–1978 között az Állami Déryné Színház tagja volt. Tragikus hősszerepeit elmélyülten, hiteles emberséggel formálta meg. Jászai Mari-díjas (1973). F.Sz. Bánk bán (Katona J.); Fülöp király (Schiller: Don Carlos); Malvolio (Sh.: Vízkereszt); Kancellár (Schiller: Ármány és szerelem).