# Simándi József

(Tata, 1916. nov. 17.– ): színész, bábszínész, rendező. 1936-ban a Komárom-Esztergom Megyei Hírlap segédújságírója, majd leszerződött egy vándorszínész-társ.-hoz. Az Országos Színészegyesület Színészképző Iskolájában tett vizsga után Tolnay Andor szerződtette 1942-ig. 1944–48-ban Hlatky László társ.-ában játszott. 1948-tól egy magánbábszínházban maguk készítette bábokkal, az Artista Egyesület mutatványosengedélyével járta az országot. 1949-től 1958-ig az Állami Bábszínház színésze és rend.-je, majd 1957–58-ban megbízott ig.-ja volt. 1956-ban tanulmányúton járt Moszkvában, Leningrádban, Rigában, Taskentben. 1958-tól 1971-ig a József Attila Művelődési Központ ig.-ja volt. Hősszerepektől induló nagyerejű karakterszínész. F.Sz. Fekete Ödön bariton (Kovács D.–Vajda A.–Darvas Sz.: Sztárparádé); Morzsi (Bálint Á.: Mi újság a Futrinka utcában?). F.R. Andersen: Babvirág, A bűvös tűzszerszám; Polivanova: Csintalan bocsok. Darvas Sz.–Gádor B.–Vajda A.: Aki hallja, adja át; Darvas Sz.–Simándi J.–Szenes I.: Elhajolni tilos.