# Komáromy Sámuel

(?, 1802–Miskolc mellett, 1848. dec.): színész, színigazgató. 1833-tól volt vándorszínész, több ízben színig. 1840–41-ben a Nemzeti Színház tagja is. 1843-ban sikerrel lépett fel a pozsonyi országgyűlési előadásokon. Tűzmesterként a szabadságharc hősi halottja. Ösztönös tehetségű, temperamentumos művész volt, szenvedély igazgatta hősöket és intrikusokat alakított. F.Sz. Petur (Katona J.: Bánk bán); Magyar Balázs (Szigligeti E.: Kinizsi); Squers (Dinaux–Lemoine: A londoni koldusok); Shylock (Sh.: A velencei kalmár).