# Csapó János

(Tóalmás, 1924. jan. 2.– ): színész. Pályáját a SzAk elvégzése után 1953-ban a kecskeméti Katona József Színházban kezdte. Két év múlva a Szegedi Nemzeti Színházhoz szerződött, majd 1957-ben a Miskolci Nemzeti, 1958-ban az egri Gárdonyi Géza Színház tagja lett. 1966-tól ismét a Miskolci Nemzeti Színház művésze. Karakterszínész. Érdemes művész (1981). F.Sz. Albert (Molnár F.: Olympia); Miska (Kálmán I.: A csárdáskirálynő); Varga (García Lorca: A csodálatos Vargáné); Lőrinc barát (Sh.: Rómeó és Júlia); Ruzzante (Ruzzante: A csapodár madárka); Peacock (Brecht–Weill: Koldusopera); Tiborc (Katona J.: Bánk bán); Engstrand (Ibsen: Kísértetek); Sir Wilfried Roberts (Christie: A vád tanúja).