# Emke Kabaré

(1921–1922): A húszas években sorra nyíltak a fővárosban a kávéház-kabarék. Ezek egyikét, az Emke Kabarét Radó Sándor hívta életre, társa Márkus Alfréd zeneszerző. 1921 nov.-ben nyílt meg, 1922 őszétől Rózsahegyi Kálmán társult a kabaréba. Egy 1922-es rendelet megtiltotta működésüket. A társ. tagjai között Haraszti Mici, Herczeg Jenő, Salamon Béla, Kővári Gyula, Kondor Ibolya nevét találjuk. Egy műsorát Békeffi László konferálta.