# Zarnóczai Gizella

(Bp., 1954. jan. 17.– ): táncosnő. Balettművészi diplomáját 1972-ben kapta meg az ÁBI-ben. 1972–1984 között a Pécsi Balett tagja, magántáncos. 1985–86-ban a Győri Balett tagja volt, majd egy évadot a Rock Színházban töltött. 1987 óta a Szegedi Balett vezető magántáncosa. Itt teljesedett ki előadói pályája, mert kiváló felkészültségéhez és erős drámai karakteréhez méltó feladatokat kapott. Számos új táncművet inspirált. Harangozó Gyula-díjas (1992). F.Sz. főszerep (Eck I.: Requiem); Szóló (Tóth S.: Öt tétel cimbalomra); Zaréma (Tóth S.: A bahcsiszeráji szökőkút); Mária (Tóth S.: Diótörő); Beatrice (Krámer Gy.: Buon Giorno, Signore); Táncosnő (Šmok: Beugrás); Medúza (Imre Z.: Alvilági játékok); főszerep (Imre Z.: Stabat Mater, A démon); főszerep (Uotinen: Az álom mögött), főszerep (Bozsik J.: Kis női szalon).