# Alszeghy Lajos; Augner

(Bp., 1912. márc. 24.–Bp., 1947. dec. 18.): színész. A SzAk-t 1933-ban végezte el. Tolnay Andor társulatában kezdte pályáját. 1934–35-ben a Király Színházban, 1935–36-ban Pozsonyban, 1936–1938 között Debrecenben játszott. 1939-től Bánky Róbert társulatának, 1942–43-ban az Új Magyar, 1943–44-ben a Vígszínház, 1946–47-ben a Madách Színház tagja volt. Drámai művekben és operettek táncoskomikus szerepeiben egyaránt sikere volt. A Madách Színházban tragikus sorsú epizódfigurákat alakított. F.Sz. Shylock (Sh.: A velencei kalmár); Bolond (Sh.: Lear király); Candy (Steinbeck: Egerek és emberek).