# Felkai Eszter

(Bp., 1942. nov. 20.– ): színésznő. Pályáját táncosnőként kezdte. 1962-ben került a szolnoki Szigligeti Színházhoz, ahol három évet töltött el. 1965-ben a győri Kisfaludy Színházban játszott, 1966 óta a Békés Megyei Jókai Színház tagja. A szubrett szerepkörből kinőve érdesebb női karakterszerepeket alakít. 1977 óta koreografál is. Jászai Mari-díjas (1986). F.Sz. Mutter (Müller P.–Tolcsvay B.–Nagy L.–Bródy J.: Doctor Herz); Gertrud (Sh.: Hamlet); Schneider kisasszony (Kander–Ebb: Kabaré).