# Platzner Tibor dr.

(Szőgyén, 1939. szept. 9.– ): díszlet- és jelmeztervező. 1963-ban fejezte be a pedagógiai főiskolát. A diploma megszerzése után tanított, 1965-től pedig a komáromi Magyar Területi Színház tagja. Több szlovák színháznak – Nyitra, Kassa, Eperjes – dolgozik. Festészettel, könyvillusztrációval, plakát- és szatirikus rajzok készítésével is foglalkozik. F.T. Sh.: Rómeó és Júlia; Háy Gy.: Isten, császár, paraszt; Tolsztoj: Anna Karenina; Szophoklész: Antigoné; Gogol: A revizor; Csehov: Cseresznyéskert.