# Gönczy Soma

(?–Esztergom, 1870. aug. 17.): súgó, színész. Vándortárs.-ok súgója és segédszínésze. 1839-ben Szeged, 1841-ben Győr, 1843-ban Kecskemét, Nagykőrös voltak pályája ismert állomásai. 1842-ben a Dunántúli Színjátszó Társaságban játszott. 1843–1849 között a Nemzeti Színház súgója. A szabadságharc után ismét a legerősebb társ.-ok – a Havi-Szabó, Latabár E. – súgója. Az 1860-as években kisebb egy.-ek – Szuper Károly, Dráguss Károly – rend.-je. Összesen nyolc színházi zsebkönyv kiadója. Vele egy időben 1846-tól hasonló nevű díszletfestő pályatársa is működött.