# Biluska Annamária

(Kolozsvár, 1941. jún. 3.– ): színésznő. 1963-ban végzett a marosvásárhelyi Szentgyörgyi István Színművészeti Intézetben. Egy évig a sepsiszentgyörgyi társ. tagja, a következő kilenc évben Nagyváradon, majd 1973–78-ban a kecskeméti Katona József Színházban játszott. 1978-tól a Marosvásárhelyi Nemzeti Színházban lép fel. Csupa kedély, vérbő színésznő, nagyfokú játékosság, könnyedség jellemzi alakításait. Azon kevés színésznők közé tartozik, akik kettős férfiszerepet is eljátszottak. F.Sz. Carol (Williams: Orpheusz alászáll); Dromio (Sh.: Tévedések vígjátéka); Mina néni (Móricz Zs.: Nem élhetek muzsikaszó nélkül); Ilma (Vörösmarty M.: Csongor és Tünde); Steinné (Krúdy Gy.: A vörös postakocsi); Dada (Sh.: Rómeó és Júlia).