# Nagy Bandó András

(Deszk, 1947. nov. 12.– ): humorista, előadóművész. 1963–1975 között a Délmagyarország és a szegedi Egyetemi Lapok karikaturistája. 1975-től előadóművész, 1982-ben első díjat nyert a II. humorfesztiválon. 1982–84-ben a Mikroszkóp Színpadon lépett fel, azóta szabadfoglalkozású művész. 1989-től a Hócipő c. szatirikus lap munkatársa. Egyéni hangú, ötletdús, közkedvelt humorista-előadóművész. Számait maga írja. Több nagysikerű lemeze jelent meg (Nyílt kártyákkal 1986, I Love Magyarország 1987, 40 éves a forint 1988 stb.). Könyvei: Úton-útfélen (1987); Úton-útvégen (1990); Bevezetés I–II. (1990).