# Vígh Manci

(Bp., 1896–Bp., 1971. júl. 21.): színésznő. Az Országos Színészegyesület színiiskolájában tanult. 1914–1918 között Nagyváradon szerepelt. 1918–1921 között, ill. 1925–26-ban a Városi Színház tagja volt. 1920-ban fellépett a Vígszínházban is. 1926. márc. 2-án házasságot kötött Csortos Gyulával, s ezután nem szerződött színházhoz. Kezdetben primadonna-, majd szubrettszerepeket játszott. F.Sz. Marianne (Gilbert: A hermelines hölgy); Marcsa (Stolz: A kis grizett); Cibuletta (ifj. J. Strauss: Egy éj Velencében).