# Horváth Kálmán

(Győr, 1877. okt. 16.–?): színész és színigazgató. A kereskedelmi iskolát elhagyva 1898-ban Győrött lépett színpadra. 1904–05-ben Nagyváradon, 1905–06-ban Debrecenben játszott, ahonnan sikerei hatására Beöthy László 1907-ben a Király és a Magyar Színházhoz szerződtette. Fedák Sáritól elsőként vette át Kukorica Jancsi szerepét, és 116-szor játszotta. 1916-ban Zilahy Gyula Debrecenbe szerződtette, itt régi klasszikus operettekben játszott. 1918–1927 között Ungvár–Munkács–Beregszász városok színikerületét igazgatta. A színpadon a hagyományos iskola képviselője volt. F.Sz. Danilo (Lehár F.: A víg özvegy); Rip van Winkle (Planquette); Andris (Millöcker: Boszorkányvásár).