# Géczy Dorottya

(Bp., 1931. máj. 21.– ): színésznő. 1949–51-ben a Miskolci Nemzeti, 1951–1957 között az Ifjúsági Színházban és az Irodalmi Színpadon játszott. 1957-től a Vidám Színpad tagja. Prózai és zenés játékok hosszú sorában aratja sikereit. A sanzonok kiváló tolmácsolója. Rendszeresen lép fel külföldön (Ausztria, Svájc, Franciaország, Németország, Izrael stb.). Jászai Mari-díjas (1985). F.Sz. Olivia (Sh.: Vízkereszt, vagy amit akartok); Edit (Jókai M.–Földes M.: A kőszívű ember fiai); Glafira (Dosztojevszkij–Láng Gy.: Két férfi az ágy alatt); Elssler Fanny (Rostand: A sasfiók); Bea (Camoletti: Leszállás Párizsban); A királynő (Scribe: Vihar egy pohár vízben); Jolán (Vaszary G.: Bubus); Sweet Sue (Stone–Wilder–Diamond: Van aki forrón szereti).