# Péterffy Gyula

(Marosvásárhely, 1935. júl. 9.–Bp., 1980. febr. 11.): színész. A marosvásárhelyi Szentgyörgyi István Színművészeti Intézetben végzett 1961-ben. A kolozsvári Állami Magyar Színház szerződtette, és hamarosan a társ. vezető színésze lett. Szuggesztív erejű színész, aki hősi- és karakterszerepekben egyaránt emlékezeteset nyújtott. Humora fanyar, kijózanító. Alakításait pengeéles, hideg ész és különös belső izzás ötvözete jellemezte. A társ. 1980-as bp.-i vendégjátékán nagybetegen játszotta el szerepét, és két nap múlva meghalt. F.Sz. Wurm (Schiller: Ármány és szerelem); Thurzó főhadnagy (Bíró L.: Sárga liliom); Prométheusz (Eftimiu); Lucifer (Madách I.: Az ember tragédiája); Polixenes (Sh.: Téli rege); Ligurio (Machiavelli: Mandragora); Müller Ferenc (Sütő A.: Egy lócsiszár virágvasárnapja); Színész (Gorkij: Éjjeli menedékhely).

PÉTERFFY GYULA – Színész (Gorkij: Éjjeli menedékhely)