# Selmeczi Mihály

(?, 1899–Debrecen, 1966. jan. 24.): színész. Egész életét vidéken töltötte. 1918-ban Aradon kezdte pályáját, 1926-ig Szendrey Mihály társ.-ában, 1928–1931 között Kolozsvárott, 1932–33-ban Pécsett, 1935–36-ban Debrecenben, 1940–41-ben Tolnay Andor, 1941–42-ben Beleznay Unger István társ.-ában játszott. A II. világháborúban hadifogságba került. 1948–49-ben a pécsi, majd debreceni társ.-ban folytatta pályáját. Buffókomikus, apa- és jellemszínész volt, elsősorban paraszti alakok megformálásával aratott sikert. Operettrendezőként is működött. Érdemes művész (1961). F.Sz. Zsupán (ifj. J. Strauss: A cigánybáró); Csörgheő Csuli (Móricz Zs.: Úri muri); Orgon (Molière: Tartuffe); Sartorius (Shaw: Megtört szívek háza); Bíró (Jonson: Volpone); Pátriárka, Lovel, Luther (Madách I.: Az ember tragédiája).

SELMECZI MIHÁLY