# Barna János

(Bp., 1888. nov. 15.–Bp., 1934. nov. 14.): irodalom- és színháztörténész. 1906-tól 1913-ig Szatmáron volt tanár. 1914-ben Spanyolországból jövet a franciák internálták. Ezután Makón, majd Bp.-en tanított. Színháztörténeti monográfiái mellett tanulmányai, versfordításai is megjelentek. F.M. Fejezetek a makói színészet múltjából (Makó, 1928); A makói Hollósy Kornélia Színház története (Makó, 1929); Makó színészete és irodalma (1930); A makói második színkör és a Színpártoló Egyesület története (Makó, 1933). Sajtó alá rendezte és kiadta Balog István naplóját: Balogh István. Egy agg magyar színész életéből (Makó, 1927).