# Barta Antal

(Nyírbátor, 1967. dec. 14.– ): bábszínész. 1988-ban végezte el a Bábstúdiót, majd 1992-ig az Állami Bábszínház tagja volt. Kísérletező, saját utakat kereső előadóművész. Karakterszínész. F.Sz. Patkó (Szperanszkij–Jékely Z.: Világszépe); Medve, mókus, sündisznó (Tóth E.: A három kismalac); Vonat (Debussy–Békés P.: Játékdoboz); Bimbó, Laczfi nádor (Arany J.–Jékely Z.: Toldi); Idő apó, öreg király (Ignácz R.: Csipkerózsika); Sárkány, Venyige apó (Tarbay E.: Varjúdombi meleghozók).