# Szabó Szilárd

(Bp., 1918. febr. 5.– ): színész. 1951-ben több társával megalakította a Görbe Tükör Együttest, amellyel a fővárosban és vidéken több mint 400 előadást tartottak. 1956 után elhagyta az országot. New Yorkban telepedett le. 1984 óta mindmáig részt vesz a New York-i m. nyelvű társ.-ok munkájában. Fellépett Dékány László társ.-ában; a Petri László vezette operett-társulatban. F.Sz. Endrei gróf (Kálmán I.: A csárdáskirálynő); dr. Jánossy (Molnár F.: Marsall); Kázmér (Varga L.: Izgalmas randevú); Miniszter (Karinthy F.: A bűvös szék); Almády (Molnár F.: Játék a kastélyban); Kudelka főkomornyik (Kálmán I.: Marica grófnő); Vrabác úr (Eisemann M.: Egy csók és más semmi).