# Arany János

(Nagyszalonta, 1817. márc. 2.–Bp., 1882. okt. 22.): színész, drámafordító, költő. 1836-ban rövid ideig vándorszínész volt. Debrecenben, Szatmárt, Máramarosszigeten játszott, húsz epizódszerepéről tudunk. Shakespeare művei közül lefordította a Szentivánéji álmot (bem. 1864), a Hamletet (bem. 1868) és a János királyt (bem. 1892), öt Shakespeare-fordítása töredékben maradt. 1871–1874 között fordította Arisztophanész összes műveit (megjelent 1880-ban). Alapvető tanulmányt írt a Bánk bánról (1859), felfedezője és első sajtó alá rendezője Az ember tragédiájának (1861). Fordításai: A. J. összes művei 7–9. (kritikai kiadás, 1961). – Ir. Bayer J.: A. J. színészi pályája (Bp.-i Szemle, 1888); Kilián I.: A. J., a vándorszínész (Nagykőrös, 1982.).